《寒夜》
宋代·苏籀

铁檠知漏永，熠燿照蚍蜉。
三策遗当世，一封陈厥谟。
甫田须疾耒，巨浸想乘桴。
应猝诚乖用，何名道不诬。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。